বিশেষ অতিথি ও প্রধান বক্তার বক্তব্যে নিউ ইংল্যান্ড বিএনপির প্রধান উপদেষ্টা ও সাবেক সভাপতি কাজী নুরুজ্জামান ৪৬ বছর আগে অর্থাৎ ১৯৭১ সালের একটি ঘটনার স্মৃতিচারন করে বলেন, ওই সময় কয়েকজন বন্ধু মিলে প্রতিদিন সন্ধ্যায় ঢাকার রাজারবাগে আড্ডা দিতাম। দেশের পরিস্থিতি নিয়ে আমরা সবসময়ই খুবই উদগ্রিব থাকতাম। ২৭ মার্চে একজন এনজিও কর্মি এসে আমাদের আড্ডায় যোগ দেন। ভদ্রলোক এসেই বলেন, একটি ভালো খবর আছে। ঐ সময় তাঁর হাতে একটি রেডিও ছিল। তিনি নব ঘুরাতে ঘুরাতে হঠাৎ কালুর ঘাট নামের একটি রেডিও ষ্টেশন পেলেন। ওই ষ্টেশন থেকে বারবার শোনা যাচ্ছে, আমি জিয়া বলছি। আমরা দেশ স্বাধীন করার জন্য সংগ্রাম শুরু করেছি। দেশের সেনাবাহিনীসহ সকলকে তিনি নির্দেশ দিলেন পাকিস্তানী সেনাদের বিরুদ্ধে যুদ্ধ করার জন্য। তারপরও আওয়ামী লীগ নির্লজ্জের মত বলে বেড়ায় জিয়াউর রহমানের আগে কালুর ঘাট বেতার কেন্দ্র থেকে চট্টগ্রামের অন্য কেউ স্বাধীনতার ঘোষনা দিয়েছেন। কোন রেডিওতে তা প্রচারিত হয়েছে তা আমাদের জানা নেই। কেউ যদি লিভিংরুম কিংবা বেডরুমে বসে কোন ঘোষণা দেন, সেটা কি স্বাধীনতার ঘোষণা হবে?